‘শব্দ বিলাসী’ প্রকাশ করলেন রচনা বন্দ্যোপাধ্যায়

কলকাতা: সম্প্রতি কলকাতা প্রেস ক্লাবে অনুরাধা মজুমদারের(Anuradha Mazumdar) দ্বিতীয় কাব্যগ্রন্থ ‘শব্দ বিলাসী'(Sabdo Bilasi) প্রকাশ করলেন অভিনেত্রী তথা সাংসদ রচনা বন্দ্যোপাধ্যায়(Actor and MP Rachana Bannerjee)। অনুষ্ঠানে অন্যান্যদের মধ্যে উপস্থিত ছিলেন সুতপা বন্দ্যোপাধ্যায়,রাহুল বর্মন মধুছন্দা সেন ও অন্যান্যরা। অভিনেত্রী রচনা জানান যে তার বহুদিনের বন্ধু অনুরাধার কবিতার বই উদ্বোধন করতে পেরে তিনি যথেষ্ট খুশি। তুমি আশা করেন এই কাব্যগ্রন্থটি পাঠকরা পড়ে বিচার করবেন।
অনুরাধার কথায় মাতৃভাষার প্রতি গভীর ভালোবাসা এবং আন্তরিক প্রকাশ হল তার এই কবিতার বই। তিনি দীর্ঘদিন ধরে আবৃত্তি করছেন। রাষ্ট্রবিজ্ঞানে স্নাতক হওয়ার পাশাপাশি এলাহাবাদ প্রয়াণ সংগীত সমিতি থেকে তিনি শাস্ত্রীয় সংগীতে প্রশিক্ষণ নিয়েছেন।

আরও পড়ুন: উত্তম কুমারের জন্মশতবর্ষে সুবিধাবঞ্চিত শিশুদের হার্ট সার্জারি সাহায্য

এছাড়াও ভারতের সংস্কৃতি মন্ত্রকের উদ্যোগে গুডউইল অ্যাম্বাসেডর হিসেবে তিনি চীন সফল করেছেন। অনুরাধার কথায় শব্দগুচ্ছ থেকে প্রকাশিত এই কাব্যগ্রন্থ বিভিন্ন কবিতার আঙ্গিকে রচিত হয়েছে। ব্যক্তিগত অনুভূতির সঙ্গে সামাজিক বাস্তবতার মেলবন্ধন এই কাব্যগ্রন্থে ধরা পড়ে। তাঁর কথায়, সমকালীন জীবনের অভিজ্ঞতার প্রতিফলন হিসেবে ‘শব্দ বিলাসী’ আমার জীবনে খুব গুরুত্বপূর্ণ।

অনুরাধা আরো জানান, “এই বইটি পর্যবেক্ষণ, নীরবতা এবং জীবন অভিজ্ঞতার মুহূর্তগুলো থেকে জন্ম নিয়েছে। প্রতিটি কবিতায় এমন একটি ভাবনা রয়েছে যা আমার সাথে দীর্ঘকাল ছিল এবং প্রকাশের জন্য আকুতি জানিয়েছে। বাংলায় লেখাটা ছিল স্বতঃস্ফূর্ত, কারণ এই ভাষা আমাকে সততা ও মানসিক গভীরতার সাথে কথা বলতে সাহায্য করে।